Ekspedicija iz Srbije na Mount Everest 2007.
<s>Ekspedicija iz Srbije na Mount Everest 2007 organizovana je u periodu od 30. marta do 29. maja 2007. god.</s><s>Ekspediciju je predvodio Dragan Jaćimović koji je poznat po svom jasnom stavu
Obećajem da ću članove ekspedicije vratiti žive i zdrave kući, a da ću ih na vrh dovesti ako to priroda dozvoli.</s>

<s>Ekspediciju su sačinjavali alpinisti: Basar Čarovac, Dragan Petrić, Ilija Andrejić, Petar Pećanac, Miloš Ivačković, Gligor Delev (Sjeverna Makedonija), Simo Dragićević, Marko Nikolić i Dragana Rajblović.</s><s>U Nepalu su im se pridružili Šerpasi Nima, Lakhpa i Sonama.</s>

<s>Uspon je izveden sa sjeverne strane, preko SI grebena.</s><s>Sam završni uspon je trajao četiri dana.</s><s>Posle 50 dana velikih napora pod Mount Everestom, posljednjeg četvrtog dana na vrh na vrh su krenuli  u 2,52 časova 20.og maja.</s><s>Dan ranije odustali su Simo Dragićević i Marko Nikolić.</s><s>Nalazili su se na visini 8.530 – metara i od vrha ih je dijelilo 318 metara.</s><s>Temperatura je bila minus 41 stepen, a teren strma stijena s pukotinama punim leda.</s><s>U takvim uslovima za prelazak tih 318 metara članovima ekspedicije trebalo je šest sati.</s><s>Oko 8.45 do vrha su stigli Čarovac, Petrić, Andrejević i Pećanac, a njima su se poslije sat i po pridružili i Rajblović, Ivačković i Delev.</s><s>Zadržali su se sat i po, iako se, preporučuje maksimalno zadržavanje do 15 minuta.</s><s>Sačekali su još jednu, drugu grupu alpinista.</s><s>Pećanac je ujedno snimao kamerom i fotoparatom prelijepe himalajske pejsaže.</s>

<s>Predugi boravak na vrhu imao je za posljedicu ostanak bez kisika po povratku, na 8.300 metara.</s><s>Alpinisti su po ulasku u šatore, zbog nagle promjene temperature, dehidracije i umora, istog trenutka zaspali.</s><s>Pribranošću i pravovremenim reagovanjem pojedinih članova opasnost je izbjegnuta, pa su alpinisti nastavili da se spuštaju niz obronke Himalaja.</s><s>Spustili su se u kamp C2 (7800m), gde su imali dovoljno kiseoničkih boca, hrane i EPI gasa za kuvanje obroka.</s>

<s>Dragana Rajblović je prva žena iz Srbije i Balkana) koja se popela na krov svijeta.</s><s>O ekspediciji napisala je knigu pod naslovom "Moj Everest – san i java".</s><s>Fotografije za knjigu uradio je Pećanac.</s><s>Za razliku od ostalih članova ekspedicije, on je imao dovoljno kvalitetan aparat, dok su ostali digitalni aparati otkazivali zbog hladnoće, jer su se uslijed ekstremnih temperatura baterije brzo trošile.</s>

<s>Ekspedicija je koštala oko 23.000 dolara po jednom alpinisti, a samo dozvola za uspon na Everest koštala je sedam hiljada dolara.</s><s>Deset godina kasnije je mnogo skuplje.</s><s>Uspon na Mount Everest postao je biznis i komercijala, i otišao  u krajnosti.</s>

<s>Reference</s>

<s>Planinarstvo u Srbiji
Ekspedicije na Mount Everest</s>

